cyanic-selkie/wikianc huggingface dataset:
Ελληνικές βουλευτικές εκλογές 1895
Οι εκλογές διεξήχθησαν με βάση τον εκλογικό νόμο του 1864, (ο οποίος βασίστηκε πάνω στο Σύνταγμα του 1864 - ο οποίος τροποποιήθηκε μερικώς με τον νόμο του 1877 «Περί εκλογής βουλευτών») και τον νόμο ΑΩΟΣ' του 1890, ο οποίος καθόριζε τον αριθμό των βουλευτικών εδρών σε 207, και προέκρινε την «στενή εκλογική περιφέρεια», (επαρχία), αντί του νομού, που ήταν πιο πριν.
Παραπομπές
7 Αντώνιος Μηλιαράκης (7/4/1841-8/4/1905), Ιστορική και γενεαλογική μελέτη της οικογένειας Μαμωνά από της εμφανίσεως αυτής εν τη ιστορία μέχρι σήμερον (1248-1902) , 223 Βιβλιοθήκη Ιστορικών Μελετών , Ιστορική και Εθνολογική Εταιρεία της Ελλάδος ,Εθνικό Ιστορικό Μουσείο, Ιστορικό Αρχείο, και Βιβλιοθήκη. Κατηγορία:Ελληνικές βουλευτικές εκλογές
Εξαφάνιση της Τζένιφερ Κέσι
Η Τζένιφερ Τζόυς Κέσι (Αγγλικά: Jennifer Joyce Kesse, γεννημένη στις 20 Μαΐου του 1981) είναι μια Αμερικανίδα από το Ορλάντο της Φλόριντα, η οποία εξαφανίστηκε το πρωινό της 24ης Ιανουαρίου του 2006, καθώς οδηγούσε προς την δουλειά της. Δύο ημέρες αργότερα το αυτοκίνητο της βρέθηκε σταθμευμένο περίπου ένα μίλι μακριά από το σπίτι της. Πλάνα ασφαλείας κατέγραψαν ένα άτομο να παρκάρει το όχημα της Τζένιφερ και να απομακρύνεται. Ο άγνωστος δεν μπορούσε να αναγνωριστεί λόγω κακής ποιότητας των πλάνων της κάμερας και εξαιτίας οπτικών εμποδίων στα πλάνα. Η υπόθεση έλαβε την προσοχή του τοπικού και εθνικού Τύπου. Μέχρι σήμερα δεν έχει γίνει καμία σύλληψη και η τύχη της Τζένιφερ παραμένει άγνωστη.
Γεγονότα που προηγήθηκαν πριν την εξαφάνιση
Η Τζένιφερ Κέσι ήταν απόφοιτος του λυκείου Vivian Gaither στην Τάμπα της Φλόριντα. Κατόπιν σπούδασε στο Πανεπιστήμιο της Κεντρικής Φλόριντα στο Ορλάντο και αποφοίτησε το 2003 με πτυχίο στα οικονομικά. Τον Ιανουάριο του 2005 η Τζένιφερ γνώρισε τον Βρετανό Ρομπ Άλεν σε ένα μπαρ στο Ορλάντο. Ο Ρομπ, ο οποίος διέμενε στο Φορτ Λόντερντεϊλ εκείνη την εποχή, ήταν στην πόλη με τον συγκάτοικό του για μια εμπορική έκθεση. Πάρα την απόσταση κράτησαν τηλεφωνική επαφή και μέσα σε λίγες μέρες σύναψαν σχέση. Ταξίδευαν τοπικά για να δουν ο ένας τον άλλον και προσπαθούσαν να κάνουν μαζί και διεθνή ταξίδια. Την εποχή που εξαφανίστηκε η Τζένιφερ, είχε πάρει προαγωγή και εργαζόταν ως οικονομική διευθύντρια στην εταιρεία Central Florida Investments Timeshare στο Οκόι και πρόσφατα είχε αγοράσει ένα διαμέρισμα στο Ορλάντο. Το Σαββατοκύριακο πριν εξαφανιστεί, η Τζένιφερ πήγε εκδρομή με τον Ρομπ στο Σαιντ Κρουά, στις Παρθένες Νήσους των ΗΠΑ. Κατά τη επιστροφή τους το απόγευμα της Κυριακή 22 Ιανουαρίου του 2006, ταξίδεψαν οδικώς μέχρι το διαμέρισμα του Ρομπ στην Φορτ Λόντερντεϊλ και πέρασαν το βράδυ μαζί. Το επόμενο πρωί η Τζένιφερ έφυγε νωρίς και οδήγησε 3 ώρες μέχρι να φτάσει στην δουλειά της. Κατά την διάρκεια της διαδρομής τηλεφώνησε στην μητέρα της αναφέροντας πόσο όμορφα πέρασε στο ταξίδι της και πόσο ευτυχισμένη ένιωθε με τον Ρομπ.
Εξαφάνιση
Η Τζένιφερ εθεάθη για τελευταία φορά στις 23 Ιανουαρίου του 2006, περίπου στις 18:00, καθώς έφευγε από τη δουλειά της. Μίλησε τηλεφωνικά με τον πατέρα της και τον αδελφό της Λόγκαν ενώ οδηγούσε προς το σπίτι της γύρω στις 18:15, και πολύ αργότερα, στις 22:00 με τον σύντροφο της. Είχε τη συνήθεια να στέλνει μηνύματα ή να τηλεφωνεί στον Ρομπ πριν φύγει για τη δουλειά, οπότε ήταν ασυνήθιστο το ότι δεν υπήρξε καμία επικοινωνία μαζί του το επόμενο πρωί. Ο Ρομπ ανησύχησε και την πήρε τηλέφωνο, αλλά η κλήση του πέρασε στον τηλεφωνητή, στον οποίο της άφησε μήνυμα. Εκείνη την ώρα δεν σκέφτηκε ότι κάτι κακό της είχε συμβεί, καθώς γνώριζε ότι στις 09:00 είχε μια επαγγελματική συνάντηση και θα ήταν απασχολημένη.
Όταν η Τζένιφερ δεν εμφανίστηκε στη δουλειά της, ο εργοδότης της επικοινώνησε με τους γονείς της. Αυτό ήταν ανησυχητικό καθώς η Τζένιφερ ήταν πολύ υπεύθυνη, και αν συνέβαινε κάτι και αργούσε στη δουλειά, καλούσε τον άμεσο προϊστάμενο της για να τον ενημερώσει. Σε κατάσταση συναγερμού, ο Ντρου και η Τζόυς Κέσι τηλεφώνησαν αρχικά στην Τζένιφερ χωρίς αποτέλεσμα. Αμέσως μετά τηλεφώνησαν στον Ρομπ για να μάθουν αν είχε νέα από την κόρη τους και να τον ενημερώσουν ότι δεν πήγε ποτέ στην εργασία της. Κατόπιν οδήγησαν μαζί με τον γιο τους, δύο ώρες από το σπίτι τους μέχρι το διαμέρισμα της Τζένιφερ. Οι γονείς και ο αδελφός της παρατήρησαν ότι το αυτοκίνητο της έλειπε, αλλά δεν είδαν τίποτα το ασυνήθιστο στο σπίτι της. Βρήκαν μια βρεγμένη πετσέτα και κάποια ρούχα απλωμένα, σκηνικό που υποδήλωνε ότι η Τζένιφερ είχε κάνει μπάνιο, είχε ντυθεί και είχε προετοιμαστεί για τη δουλειά της εκείνο το πρωί. Οι φίλοι, ο σύντροφος και η οικογένεια της σκεπτόμενοι ότι κάτι κακό της έχει συμβεί, δεν έχασαν χρόνο και άρχισαν να μοιράζουν φυλλάδια σχετικά με την εξαφάνιση της Τζένιφερ. Επιπλέον, το ίδιο βράδυ η κοπέλα δηλώνεται επίσημα ως αγνοούμενη. 48 ώρες μετά την εξαφάνιση αλλά και για το επόμενο διάστημα το αστυνομικό τμήμα του Ορλάντο οργάνωσε ομάδες αναζήτησης που αποτελούνταν από ερευνητές πεζούς, με άλογα, με σκάφη, με ελικόπτερο, με αυτοκίνητα και με οχήματα γουρούνες (ATV). Στην έρευνα συμμετείχαν επίσης 1.200 εθελοντές από όλο το Ορλάντο.
Χρονοδιάγραμμα εξαφάνισης
Οι ώρες είναι κατά προσέγγιση και βασίζονται σε δηλώσεις μαρτύρων και αποκαλύπτουν το χρονικό της εξαφάνισης:
Δευτέρα 23 Ιανουαρίου του 2006
Τετάρτη 27 Ιανουαρίου του 2006
Πέμπτη 26 Ιανουαρίου του 2006
Έρευνα
Στις 26 Ιανουαρίου του 2006 γύρω στις 8:10, το αυτοκίνητο της βρέθηκε σταθμευμένο σε άλλο συγκρότημα διαμερισμάτων περίπου ένα μίλι μακριά από το δικό της. Χωρίς κανένα σημάδι αναγκαστικής εισόδου στο όχημα, οι ερευνητές αρχικά θεώρησαν ότι το πρωί της 24ης Ιανουαρίου του 2006 η Τζένιφερ έπεσε θύμα απαγωγής. Οι ερευνητές ήταν ενθουσιασμένοι όταν έμαθαν ότι πολλές κρυφές κάμερες στα διαμερίσματα παρακολουθούσαν το μέρος του οικοπέδου όπου είχε σταθμεύσει το αυτοκίνητο καθώς και την έξοδο.
Τα πλάνα έδειξαν ένα άγνωστο «άτομο ενδιαφέροντος» να βγαίνει από το όχημα της Τζένιφερ περίπου το μεσημέρι της ημέρας που εξαφανίστηκε. Κανείς από την οικογένεια ή τους φίλους της δεν αναγνώρισε το άτομο, του οποίου τα φυσικά χαρακτηριστικά δεν ήταν ξεκάθαρα στο βίντεο. Οι ερευνητές απογοητεύτηκαν όταν διαπίστωσαν ότι μια άλλη καλύτερη λήψη βίντεο από γειτονικές κάμερες της περιοχής δεν ήταν σαφής καθώς η περίφραξη του κτιρίου με κάγκελα κατάφερε να κρύψει το πρόσωπο του υπόπτου. Ένας δημοσιογράφος αποκάλεσε τον ύποπτο «ως το πιο τυχερό άτομο ενδιαφέροντος που έχει υπάρξει ποτέ». Το FBI κλήθηκε να βοηθήσει στον προσδιορισμό του μεγέθους και του φύλου του ατόμου, αλλά μπορούσε μόνο να πει ότι το άτομο ήταν μεταξύ 1.60 και 1.65 μέτρα σε ύψος. Η NASA βελτίωσε επίσης το βίντεο για να βοηθήσει στον εντοπισμό του υπόπτου χωρίς κανένα αποτέλεσμα.
Οι ντετέκτιβ βλέποντας τα τιμαλφή που είχαν απομείνει μέσα στο αυτοκίνητο υπέθεσαν αμέσως ότι η ληστεία δεν ήταν το κίνητρο στην απαγωγή της Τζένιφερ. Έτσι άρχισαν να ερευνούν για νέα στοιχεία μιλώντας με όλους τους κατοίκους στην γειτονιάς που βρέθηκε το όχημα της Τζένιφερ, αλλά κανένας δεν είχε δει κάτι ασυνήθιστο. Επιπλέον χρησιμοποίησαν ένα αστυνομικό σκύλο, ο οποίος εντόπισε ένα στίγμα που οδήγησε από το σταθμευμένο αυτοκίνητο της πίσω στο σπίτι της, ωθώντας τους ντετέκτιβ να πιστέψουν ότι ο ύποπτος μπορεί να είχε επιστρέψει στο πάρκινγκ του διαμερίσματος της Τζένιφερ αφού εγκατέλειψε το αυτοκίνητο. Δεν βρέθηκαν άλλα στοιχεία στη διαδρομή. Η ιατροδικαστική εξέταση του αυτοκινήτου έδωσε ελάχιστα στοιχεία, μόνο ένα αχνό αποτύπωμα και μια μικρή ίνα DNA. Οι ερευνητές υπέθεσαν ότι το αυτοκίνητο είχε σκουπιστεί για να εξαφανιστούν τα στοιχεία ταυτοποίησης του δράστη. Ωστόσο πήρε μαζί του το κινητό, το iPod, τα κλειδιά, την τσάντα, τον χαρτοφύλακα και την στολή εργασίας που φορούσε η Τζένιφερ. Οι αρχές δεν κατάφεραν να εντοπίσουν το κινητό της, καθώς η τροφοδοσία του παρέμενε απενεργοποιημένη. Η κάρτα του τραπεζικού της λογαριασμού δεν χρησιμοποιήθηκε μετά την εξαφάνιση της. Επίσης, η αστυνομία ερεύνησε όλες τις απόμερες και δασώδεις εκτάσεις ενδιάμεσα από την γειτονία που βρέθηκε το αυτοκίνητο της κοπέλας μέχρι την γειτονιά της Τζένιφερ, αλλά δεν βρήκαν τίποτα.
Όπως συνηθίζεται, οι ερευνητές ανέκριναν πρώτα την άμεση οικογένεια και τους στενούς φίλους της Τζένιφερ, για να δουν εάν κάποιος από αυτούς θα μπορούσε να είχε κίνητρο να την απαγάγει. Επίσης, ο πρώην και ο τωρινός σύντροφος της ανακρίθηκαν, αλλά οι αρχές κατέληξαν στο συμπέρασμα ότι δεν είχαν καμία σχέση με την απαγωγή της. Ειδικά ο Ρόμπ Άλεν είχε ακλόνητο άλλοθι.
Την εποχή της εξαφάνισης της, το συγκρότημα που ζούσε η Τζένιφερ είχε υποστεί μια σημαντική επέκταση και πολλοί από τους εργάτες στο χώρο ήταν μη αγγλόφωνοι. Η Τζένιφερ είχε αναφέρει στα μέλη της οικογένειας ότι σε πολλές περιπτώσεις οι εργάτες της οικοδομής την φλέρταραν, της σφύριζαν πονηρά και την παρενοχλούσαν. Λόγω του γλωσσικού φραγμού, οι ερευνητές δεν μπόρεσαν να ανακρίνουν πολλούς από αυτούς. Στη συνέχεια, οι ντετέκτιβ έστρεψαν την προσοχή τους στον χώρο της εργασίας της και άρχισαν να ανακρίνουν τους συναδέλφους της. Ο υπολογιστής της μεταφέρθηκε για ιατροδικαστική εξέταση. Η ερευνά αποκάλυψε ότι ένας διευθυντής της είχε προσπαθήσει έντονα να δημιουργήσει σχέση μαζί της, αλλά εκείνη είχε αρνηθεί επειδή ήταν αντίθετη με τις σχέσεις στο χώρο εργασίας. Οι ντετέκτιβ πήραν κατάθεση από τον συγκεκριμένο άντρα πολλές φορές, αλλά τελικά τον απέκλεισαν ως ύποπτο. Οι γονείς της Τζένιφερ, οι οποίοι είχαν πλέον απελπιστεί βγήκαν δημόσια στα μέσα, ζητώντας από όποιον κρατούσε όμηρο την κόρη τους, να την αφήσει ελεύθερη σε ένα ασφαλές σημείο. Κανένας όμως δεν ανταποκρίθηκε σε αυτή την έκληση. Εκείνη την εποχή, τόσο οι ερευνητές, όσο και η οικογένεια και οι φίλοι της Κέσι πίστευαν ότι εκείνη μπορεί να είχε πέσει θύμα εμπορίας ανθρώπων.
Τον Μάιο του 2007, η εταιρεία της Τζένιφερ, με επικεφαλής τον επιχειρηματία Ντέιβιντ Α. Σίγκλ, πρόσφερε ανταμοιβή 1 εκατομμυρίου δολαρίων για πληροφορίες που θα οδηγούσαν στον εντοπισμό της, με προθεσμία την 4η Ιουλίου του 2007 και με την προϋπόθεση ότι έπρεπε να είναι ζωντανή. Η αμοιβή δεν διεκδικήθηκε ποτέ. Μια άλλη ανταμοιβή 5.000 δολαρίων για πληροφορίες που θα οδηγούσαν στον εντοπισμό των λειψάνων της Τζένιφερ ήταν διαθέσιμη μέσω της υπηρεσίας Central Florida Crimeline. Στις 2 Μαΐου του 2008, η Βουλή των Αντιπροσώπων της Φλόριντα ενέκρινε ομόφωνα το νομοσχέδιο 502 της Γερουσίας με το όνομα: «Ο Νόμος Αγνοουμένων της Τζένιφερ Κέσι και της Τίφανι Σέσιονς» (The Jennifer Kesse and Tiffany Sessions Missing Persons Act), για τη μεταρρύθμιση του τρόπου με τον οποίο χειρίζονται οι υποθέσεις αγνοουμένων στη Φλόριντα. Στις αρχές του Ιανουαρίου του 2009, σχεδόν τρία χρόνια μετά την εξαφάνιση της Τζένιφερ, ο ντετέκτιβ Ράιτ αποφάσισε να ρίξει μια νέα ματιά στην υπόθεση και πήρε ηχογραφημένες καταθέσεις. Ένα από τα άτομα με τα οποία μίλησε ήταν μια πρώην διαχειρίστρια στο συγκρότημα διαμερισμάτων της Κέσι. Όταν έδειξε στη γυναίκα τη φωτογραφία της κάμερας ασφαλείας του αγνώστου προσώπου, εκείνη του είπε ότι έμοιαζε με έναν άντρα που γνώριζε και ονομαζόταν Τσίνο, λόγω των μαλλιών, των ρούχων και του τρόπου που περπατούσε. Ο ντετέκτιβ Ράιτ έμαθε ότι ο Τσίνο ζούσε σε άλλο κτίριο στο συγκρότημα διαμερισμάτων που έμενε και η Τζένιφερ και ήταν πρώην υπάλληλος συντήρησης εκεί. Επίσης ήταν ένας από τους εργάτες που έκαναν κάποιες επισκευές στο διαμέρισμα της Κέσι μια εβδομάδα πριν εξαφανιστεί. Ο ντετέκτιβ Ράιτ έφτασε σε μια ανώνυμη πληροφορία που υποδήλωνε ότι ο συγκεκριμένος άντρας μπορεί να είχε εμπλακεί στην εξαφάνιση της Τζένιφερ. Όταν ο ερευνητής βρήκε τον Τσίνο, εκείνος εξέτιε ποινή για κατηγορία βιασμού. Στις 18 Μαρτίου του 2009, ο Ράιτ πήρε συνέντευξη από τον Τσίνο στη φυλακή και τον ρώτησε για την εποχή που δούλευε στο διαμέρισμα της Τζένιφερ. Ο Τσίνο είπε ότι η Τζένιφερ τον άφησε να μπει στο διαμέρισμα της, και «όλα ήταν φυσιολογικά, ενώ δεν είχε ιδέα τι της συνέβη». Εκείνη την ημέρα, ο ύποπτος έκανε ένα τεστ πολυγράφου και πέρασε. Η αστυνομία ανέκρινε επίσης τον Μπεν, ένα άντρα που ήταν συνεργάτης και συγκάτοικος του Τσίνο. Εκείνος παραδέχτηκε ότι είχε μπει στο διαμέρισμα της Τζένιφερ μαζί με τον Τσίνο αλλά αρνήθηκε ότι είχε σχέση με την εξαφάνιση της. Αργότερα έκανε και ένα τεστ αλήθειας το οποίο το πέρασε.
Από τις 10 Ιουνίου του 2010, το FBI ανέλαβε την υπόθεση από το αστυνομικό τμήμα του Ορλάντο, μετά από παρότρυνση του αρχηγού της αστυνομίας Βαλ Ντέμινγκς. Όμως το 2011 η υπόθεση επιστρέψει στο αστυνομικό τμήμα του Ορλάντο. Η τελευταία αναζήτηση της υπόθεσης πραγματοποιήθηκε τον Φεβρουάριο του 2014, αν και οι ερευνητές συνεχίζουν να λαμβάνουν και να αναζητούν στοιχεία.
Το 2018, οι γονείς της Τζένιφερ κατέθεσαν μήνυση κατά του αστυνομικού τμήματος του Ορλάντο για να αποκτήσουν πρόσβαση στα αστυνομικά αρχεία για την υπόθεση. Μετά από μήνες νομικής διαμάχης, η αγωγή διευθετήθηκε τον Μάρτιο του 2019, επιτρέποντας στην οικογένεια την πρόσβαση σε 16.000 σελίδες αρχείων και 67 ώρες βίντεο και ηχογραφήσεων. Επιπρόσθετα, το αστυνομικό τμήμα του Ορλάντο σταμάτησε να ηγείται της έρευνας. Κατόπιν οι οικογένεια Κες προσέλαβε έναν ιδιωτικό ερευνητή με το όνομα Μάικλ Τορέτα. Εκείνος έμαθε ότι περίπου 10 μήνες μετά την εξαφάνιση της Τζένιφερ, ένα άτομο εθεάθη να ρίχνει ένα τυλιγμένο κομμάτι χαλιού σε μια λίμνη πολύ κοντά στο μέρος όπου ζούσε η Τζένιφερ. Αυτή η πληροφορία ήταν ιδιαίτερα ενδιαφέρουσα επειδή την ημέρα που χάθηκε η Κέσι, υπήρχαν εργάτες που άπλωναν χαλί στο διαμέρισμα απέναντι από το χολ του διαμερίσματος της αγνοούμενης. Τον Νοέμβριο του 2019, η τοπική αστυνομία ερεύνησε την λίμνη με την βοήθεια μιας ομάδας καταδύσεων, η οποία έψαχνε για δύο μέρες αλλά δεν βρήκε τίποτα.
Κατόπιν ο Μάικλ Τορέτα ανέπτυξε μια νέα θεωρία σχετικά με το τι πιθανώς συνέβη στην Τζένιφερ την ημέρα που εξαφανίστηκε. Βασισμένος σε καταθέσεις με ανθρώπους που ζούσαν στο συγκρότημα διαμερισμάτων, πιστεύει ότι έως και 10 εργάτες ζούσαν σε ένα άδειο διαμέρισμα ακριβώς απέναντι από το εκείνο της αγνοούμενης. Επομένως εικάζει ότι ένας ή περισσότεροι από αυτούς απήγαγαν την Τζένιφερ.
Τον Δεκέμβριο του 2022, αναφέρθηκε ότι η έρευνα για την εξαφάνιση της Τζένιφερ είχε παραδοθεί στη μονάδα ψυχρών υποθέσεων του Τμήματος Επιβολής του Νόμου (FDLE) της Φλόριντα. Το FDLE σκοπεύει μέσα στο 2023 να πάρει καταθέσεις από άτομα που έχει ήδη εντοπίσει ως πιθανούς υπόπτους ή άτομα που μπορεί να έχουν πολύτιμες πληροφορίες και να ελέγξει εκ νέου τα στοιχεία που η οικογένεια του Τζένιφερ υποστηρίζει ότι δεν έχουν επανεξεταστεί ποτέ.
Η Τζένιφερ Κες εξακολουθεί να θεωρείται αγνοούμενη από το αστυνομικό τμήμα του Ορλάντο, το FBI, το γραφείο του σερίφη της Κομητείας Όραντζ, το FDLE, το NCIC, το NCMA και την Ιντερπόλ. Παραμένει επίσης στη λίστα των πιο αγνοουμένων ατόμων του FBI.
Που βρίσκεσαι ο Ρομπ Άλεν σήμερα
Ο Ρομπ Άλεν ήταν συντετριμμένος μετά την εξαφάνιση της συντρόφου του. Ακόμα και όταν η αστυνομία τον θεώρησε για ένα μικρό διάστημα ύποπτο, η οικογένεια της Τζένιφερ δεν πίστεψε ποτέ ότι εκείνος μπορούσε να βρίσκεται πίσω από την απαγωγή της. Μάλιστα τα πρώτα δύο χρόνια ο Άλεν αφιέρωσε τον χρόνο και την ενεργητικότητα του μαζί με την οικογένεια Κέσι στην αναζήτηση της Τζένιφερ. Εφόσον όμως δεν βρέθηκε κανένα σημάδι ζωής της συντρόφου του για τόσο μεγάλο διάστημα, εκείνος προχώρησε στην ζωή του. Πλέον κατοικεί στην Μπόκα Ρέιτον της Φλόριντα, με τη σύζυγο του και τα δύο παιδιά του, και είναι ιδιοκτήτης ενός αγγλικού μπαρ με το όνομα Lion and Eagle Pub (Παμπ: Λιοντάρι και Αετός) μαζί με τα αδέρφια του. Δεν είναι πολύ ενεργός στα μέσα κοινωνικής δικτύωσης, επομένως δεν γνωρίζουμε πολλά για την προσωπική του ζωή, αλλά αυτό που ξέρουμε είναι ότι εξακολουθεί να σκέφτεται αρκετά την Τζένιφερ. Μάλιστα ο Άλεν συνεχίζει να υποστηρίζει τις προσπάθειες της οικογένειας Κέσι στην αναζήτηση της αλήθειας όσον αφορά το τι συνέβη στην Τζένιφερ, και εκείνοι με τη σειρά τους, συνεχίζουν να υποστηρίζουν όλες τις προσπάθειες ζωής του Ρομπ, αντιμετωπίζοντας τον ως μέλος της οικογένειας τους.
Αναφορές
Κατηγορία:Αγνοούμενες γυναίκες στην Αμερική Κατηγορία:Αγνοούμενα άτομα
Ευρυδίκη η Αθηναία
Η Ευρυδίκη (4ος αιώνας π.Χ.) ήταν Αθηναία ευγενικής καταγωγής, η οποία υπήρξε αρχικά βασίλισσα της Κυρηναϊκής και κατόπιν μία από τις συζύγους του Μακεδόνα βασιλιά, Δημητρίου Α’ του Πολιορκητή. Έζησε κατά την εποχή των μεγάλων στρατιωτικοπολιτικών ζυμώσεων που διαμόρφωσαν το πρόσωπο του ελληνιστικού κόσμου μετά το θάνατο του Αλεξάνδρου του Μέγα.
Βιογραφικά στοιχεία
Οι αρχαίες πηγές μας πληροφορούν πως καταγόταν από την επιφανή γενιά του στρατηγού των Περσικών Πολέμων, Μιλτιάδη, πρόγονο του πατέρα της, που επίσης ονομαζόταν Μιλτιάδης. Πρώτος της σύζυγος υπήρξε ο Οφέλλας από την Πέλλα, ο οποίος κυβέρνησε την Κυρηναϊκή στη Βόρεια Αφρική, αρχικά ως τοποτηρητής του Πτολεμαίου και αργότερα ως ανεξάρτητος ηγεμόνας. Μετά την ανατροπή και το θάνατο του τελευταίου γύρω στο 309 π.Χ., η Ευρυδίκη επέστρεψε στην πατρίδα της.
Το 307 π.Χ. ο Δημήτριος ο Πολιορκητής εξεστράτευσε στην ηπειρωτική Ελλάδα με σκοπό να διαγράψει την επιρροή του Πτολεμαίου και του Κάσσανδρου. Αφού πολιόρκησε την Αθήνα, έδιωξε τον διορισμένο από τον Κάσσανδρο ηγεμόνα της, το Δημήτριο το Φαληρέα, και αποκατέστησε το δημοκρατικό της πολίτευμα. Ο Δημήτριος και ο πατέρας του, Αντίγονος, δέχτηκαν τότε εξωφρενικές τιμές από τους πολίτες της Αθήνας. Κατά την παραμονή του στην Αθήνα ο Δημήτριος παντρεύτηκε την Ευρυδίκη, κάτι που θεωρήθηκε μεγάλη τιμή τόσο για τον ίδιο όσο και για την πόλη.
Βιβλιογραφία
<div class="references-small" style="font-size:85%; -moz-column-count:1; -webkit-column-count:1; column-count:1;"> Πρωτογενείς πηγές (Έλληνες και Ρωμαίοι)
Δευτερογενείς πηγές
Εξωτερικοί σύνδεσμοι
Κατηγορία:Δυναστεία των Αντιγονιδών Κατηγορία:Βασίλισσες και Πριγκίπισσες της Κυρηναϊκής Κατηγορία:Βασίλισσες και Πριγκίπισσες της Μακεδονίας Κατηγορία:Ελληνίδες Βασίλισσες και Πριγκίπισσες Ελληνιστικής περιόδου Κατηγορία:Αρχαίοι Αθηναίοι
Δολοφονία του Αριστοτέλη Γκούμα
Η δολοφονία του Αριστοτέλη Γκούμα διαπράχθηκε στις 12 Αυγούστου 2010, στη Χειμάρρα, όταν το μηχανάκι του 37χρονού  Έλληνα Βορειοηπειρώτη Αριστοτέλη Γκούμα χτυπήθηκε από Ι.Χ. όχημα που επέβαιναν τρεις Αλβανοί από τη γειτονική Αυλώνα, στην Αλβανία. Σύμφωνα με τους αυτόπτες μάρτυρες ο θάνατός του προήλθε ύστερα από λογομαχία στο εμπορικό κατάστημα του Αριστοτέλη Γκούμα, όταν οι τρεις δράστες απαίτησαν να σταματήσει να μιλάει ελληνικά στην επιχείρησή του, ενώ ο Γκούμας αρνήθηκε. Μετά από λίγη ώρα, ως εκδίκηση, οι Αλβανοί δράστες οδήγησαν το όχημά τους πάνω από το σώμα του θύματος και τον καταπλάκωσαν τουλάχιστον τρεις φορές προκειμένου να σιγουρέψουν το θάνατό του.
Η δολοφονία προκάλεσε ιδιαίτερη αίσθηση στην ελληνική κοινότητα στην Βόρεια Ήπειρο, με διαδηλώσεις διαμαρτυρίας και κλείσιμο οδικών αρτηριών στην περιοχή. Το αποτρόπαιο γεγονός απασχόλησε όλα τα σημαντικά ειδησεογραφικά δελτία στην Αλβανία και την Ελλάδα, ενώ οι κυβερνήσεις και των δύο χωρών καταδίκασαν το έγκλημα.
Χρονικό
Το πρωινό της Τετάρτης, 12 Αυγούστου 2010, τρεις Αλβανοί από τη γειτονική πόλη της Αυλώνας εισήλθαν στο εμπορικό κατάστημα του Αριστοτέλη Γκούμα, στην ελληνική πόλη Χειμάρρα της Βορείου Ηπείρου και απαίτησαν να σταματήσει να μιλάει ελληνικά, σύμφωνα με επίσημες μαρτυρίες. Ο Γκούμας αρνήθηκε αυτή την επίπληξη και προκλήθηκε φιλονικία, προπηλακισμοί και τελικά επίθεση από την πλευρά των δραστών εναντίον του νεαρού Βορειοηπειρώτη. Αρκετές ώρες αργότερα ο Γκούμας έφυγε από το κατάστημά του, ενώ εργαζόμενοι στο χώρο είδαν ότι τρεις Αλβανοί ύποπτοι τον ακολούθησαν βιαστικά. Καθώς κινήθηκαν έντονες υποψίες το φιλικό περιβάλλον του 37χρονου άμεσα προσέτρεξε να τον εντοπίσει. Δυστυχώς οι φόβοι τους επαληθεύτηκαν και ο νεαρός βρέθηκε σε κοντινή απόσταση από τη Χειμάρρα αιμόφυρτος και εγκαταλειμμένος στην άκρη του οδοστρώματος. Το μηχανάκι του σε κοντινή απόσταση από τον ίδιο είχε γίνει μια άμορφη μάζα σιδερικών ως αποτέλεσμα των επανειλημμένων εσκεμμένων προσκρούσεων. Σύμφωνα με την αστυνομική έρευνα οι δράστες εμβόλισαν το μηχανάκι του Γκούμα με όχημα μάρκας Audi και προκάλεσαν έτσι τον θανάσιμο τραυματισμό του. Προκειμένου να σιγουρευτούν οι δράστες ότι προκάλεσαν το θάνατο του θύματος δεν δίστασαν και οδήγησαν το όχημά τους πάνω από το αιμόφυρτο σώμα δύο φορές. Αμέσως μετά τον εγκατέλειψαν αβοήθητο και απομακρύνθηκαν εσπευσμένα.
Κατακραυγή
Η δολοφονία και η μετέπειτα νωθρότητα της αλβανικής αστυνομίας να ανταποκριθεί στη διεξαγωγή έρευνας προκάλεσε σοβαρές αντιδράσεις στη Χειμάρρα, όπου το ελληνικό στοιχείο είναι κυρίαρχο στην περιοχή. Έντονες διαμαρτυρίες εκφράστηκαν με το κλείσιμο της τοπικής οδικής αρτηρίας (Αυλώνας-Άγιοι Σαράντα), ενώ οι υπάλληλοι της δημοτικής αρχής της Χειμάρρας πραγματοποίησαν απεργία. Η δολοφονία του Γκούμα αποτέλεσε την αποτρόπαιη κορύφωση μίας σειράς από ρατσιστικές προκλήσεις από αλβανικά εθνικιστικά κακοποιά στοιχεία, σύμφωνα με τοπικούς παράγοντες. Βορειοηπειρωτικοί κύκλοι απαίτησαν την αντικατάσταση ορισμένων Αλβανών αστυνομικών στην περιοχή, τονίζοντας ότι τα κρούσματα επιθέσεων Αλβανών κακοποιών και εγκληματιών εναντίον του ελληνικού στοιχείου εντάθηκαν εκείνη την περίοδο και παρόλο που αναφέρονταν στις αρχές, αυτοί αδιαφορούσαν πλήρως.
Οι πρώτες αλβανικές ειδήσεις μετέδιδαν ότι η δολοφονία ήταν απλά το αποτέλεσμα τροχαίου ατυχήματος. Αλλά τελικά ο Αλβανός πρωθυπουργός, Σαλί Μπερίσα ανακοίνωσε ότι ήταν "μια πράξη ακραίου και τυφλού φανατισμού" και απαίτησε από την αστυνομία να φέρει τους Αλβανούς δράστες προ της δικαιοσύνης. Η δολοφονία του Αριστοτέλη Γκούμα καταδικάστηκε και από τα αλβανικά κόμματα της αντιπολίτευσης.
Ο δήμαρχος της Χειμάρρας, Βασίλειος Μπολάνος, έκανε λόγο για "προμελετημένο έγκλημα" και ότι οι δράστες "προκαλούσαν επί μακρόν το θύμα". Ο Ευάγγελος Ντούλες, πρόεδρος του Κόμματος "Ένωση των Ανθρωπίνων Δικαιωμάτων", που πρεσβεύει τις θέσεις της ελληνικής μειονότητας στην αλβανική βουλή, ζήτησε την αναδιάρθρωση της τοπικής αστυνομικής αρχής με την πρόσληψη Ελλήνων αστυνομικών.
Το γεγονός της δολοφονίας αναφέρθηκε και στα ΜΜΕ στην Ελλάδα και καταδικάστηκε από την Ελληνική Κυβέρνηση. Ο Έλληνας Πρωθυπουργός, Γιώργος Α. Παπανδρέου, καταδίκασε το έγκλημα και πρόσθεσε ότι η έξαρση ακραίων εθνικιστικών ομάδων που στοχοποιούν την ελληνική μειονότητας της Αλβανίας είναι ένα πολύ σοβαρό θέμα". Το Υπουργείο Εξωτερικών της Ελλάδας είπε ότι οι δολοφόνοι έδρασαν υπό καθεστώς εθνικιστικής προκατάληψης και τέτοια περιστατικά σχεδιάζονται για να υπονομεύσουν της Ελληνο-αλβανικές σχέσεις. Ζήτησε επίσης την άμεση και αποτελεσματική επιβολή δικαιοσύνης και επεσήμανε ότι ο σεβασμός των δικαιωμάτων των μειονοτήτων είναι προϋπόθεση για την ενταξιακή πορεία της Αλβανίας στην Ευρωπαϊκή Ένωση. Το έγκλημα το καταδίκασαν και κόμματα της αντιπολίτευσης στην Ελλάδα (Ν.Δ., Κ.Κ.Ε., Λ.Α.Ο.Σ.). Το θέμα έφτασε και στο Ευρωπαϊκό Κοινοβούλιο.
Η αλβανική αστυνομία επέδειξε απροθυμία στην αρχή, αγνοώντας πολλαπλές εκκλήσεις. Μόνο μετά από τη γενική κατακραυγή στη Χειμάρρα ξεκίνησε να θεωρεί το περιστατικό ως ανθρωποκτονία και διεξήγαγε έρευνα. Τελικά συνέλαβε επτά άτομα ηλικίας από 19 μέχρι 22 ετών, ενώ ο κύριος δράστης παρέμενε ελεύθερος. Ο κύριος δράστης, ονόματι Ιλίρ Μουκάι από την Αυλώνα παραδόθηκε στην αλβανική αστυνομία στις 15 Αυγούστου. Επτά άτομα τελικά κατηγορήθηκαν για την δολοφονία, τρεις για το θάνατο του Αριστοτέλη Γκούμα και τέσσερις για απόκρυψη στοιχείων στις αστυνομικές αρχές.
Αρκετές ημέρες μετά τη δολοφονία, δύο οχήματα σταμάτησαν μπροστά από το σπίτι του θύματος, όπου διέμενε η οικογένειά του και πυροβολούσε στον αέρα. Η οικογένεια του Αριστοτέλη Γκούμα που βρισκόταν μέσα στο σπίτι ενημέρωσε την αστυνομία που πραγματοποίησε σχετική έρευνα. Σύμφωνα με διπλωματικές πηγές η έξαρση εθνικιστικών ακροτήτων μεταξύ αλβανικών κύκλων οφείλεται στην ανεξαρτησία του Κοσυφοπεδίου, που αναγνωρίστηκε τότε από το Διεθνές Δικαστήριο της Χάγης.
Παραπομπές
Κατηγορία:Βόρεια Ήπειρος Κατηγορία:Δολοφονίες στην Αλβανία Κατηγορία:Εγκλήματα μίσους Κατηγορία:Ρατσισμός Κατηγορία:Έλληνες της Αλβανίας Κατηγορία:Χειμάρρα
Ψυχικό Λάρισας
Το Ψυχικό, παλαιότερα γνωστό ως Κετσελή, είναι πεδινός οικισμός εντός των ορίων της δημοτικής ενότητας Κραννώνος, στον Δήμο Κιλελέρ του Νομού Λάρισας. Είναι κτισμένος σε υψόμετρο 250 μέτρων, 28 χλμ νοτιοδυτικά της Λάρισας. Σύμφωνα με τα αποτελέσματα της απογραφής του 2011, ο πληθυσμός του ανέρχεται σε 129 κατοίκους. Η πλειοψηφία των κατοίκων απασχολείται κυρίως στον τομέα της γεωργίας και της κτηνοτροφίας.
Ιστορικά στοιχεία
Επί τουρκοκρατίας, το χωριό ονομαζόταν Κετσελή. Μετά το 1881, όταν και ενσωματώθηκε μαζί με το μεγαλύτερο κομμάτι της Θεσσαλίας στο ελληνικό κράτος, έλαβε την ονομασία Ψυχικό. Την ίδια περίοδο, σύμφωνα με απογραφή που πραγματοποίησε το υπουργείο Εσωτερικών, ο πληθυσμός του χωριού ανερχόταν σε 176 κατοίκους. To 1900 στο Ψυχικό ζούσαν 31 οικογένειες. Κατά τη διάρκεια της Κατοχής, ο οικισμός υπέστη καταστροφές έπειτα από επιδρομή γερμανικών δυνάμεων που είχαν την υποστήριξη ενόπλων της δοσιλογικής οργάνωσης ΕΑΣΑΔ.
Αξιοθέατα
Στο Ψυχικό βρίσκεται ο ιερός ναός του Αγίου Αθανασίου, ο οποίος διαθέτει τοιχογραφημένο διάκοσμο του 1842 - έργο του ζωγράφου Ζήκου Μιχαήλ - και αναγνωρίστηκε το 1986 ως διατηρητέο μνημείο από το Υπουργείο Πολιτισμού.
Παραπομπές
Κατηγορία:Χωριά του νομού Λάρισας Κατηγορία:Δήμος Κιλελέρ
Νάκας
Ο Νάκας ήταν αγωνιστής της Ελληνικής Επανάστασης του 1821 από τη Νιβεάστα (Νυμφαίο) περιφερειακής ενότητας Φλώρινας.
Βιογραφικά στοιχεία
Ο Νάκας γεννήθηκε στα τέλη του 18ου αιώνα στη Νιβεάστα (Νυμφαίο) περιφερειακής ενότητας Φλώρινας. Συμμετείχε στις επιχειρήσεις των οπλαρχηγών της Φλώρινας, όταν κατά τη διάρκεια της εξέγερσης της Νάουσας (αρχές του 1822) ανέλαβαν, σε επικοινωνία με τους οπλαρχηγούς του Ολύμπου και του Βερμίου, να καταλάβουν τα Στενά του Κλειδιού (Κιρλί Δερβέν) προκειμένου να αποκλείσουν ενδεχόμενη κάθοδο Οθωμανικών στρατευμάτων από την περιοχή του Μοναστηρίου προς την περιοχή της Νάουσας. Μετά την αποτυχία της επανάστασης στη Μακεδονία κατέβηκε στη Νότια Ελλάδα, όπου πήρε μέρος σε αρκετές μάχες. Πολέμησε επίσης, στην πολιορκία του Μεσολογγίου, όπου και διακρίθηκε.
Αναφορές
Κατηγορία:Αγωνιστές του 1821
Γεγονότα Ιανουαρίου 2021
Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2021, συνοδευόμενα από τις πηγές μέσω των οποίων μεταδόθηκαν.
1 Ιανουαρίου
Διεθνή
Αμινοξέα διακλαδισμένης αλύσου
Τα αμινοξέα διακλαδισμένης αλύσου, γνωστά και ως BCAA (αγγλικά: Branched-chain amino acid) είναι αμινοξέα που έχουν αλειφατική πλευρική αλυσίδα με έναν κλάδο (ένα κεντρικό άτομο άνθρακος συνδεδεμένο με τρία ή περισσότερα άτομα άνθρακος). Μεταξύ των πρωτεϊνογόνων αμινοξέων, υπάρχουν τρία BCAA: Η λευκίνη, η ισολευκίνη και η βαλίνη. Τα μη πρωτεϊνογόνα BCAA περιλαμβάνουν το α-αμινοϊσοβουτυρικό οξύ.
Γεγονότα Ιανουαρίου 2021
1 Ιανουαρίου
Οικονομία
Αμινοξέα διακλαδισμένης αλύσου
thumb|150px|right|alt=A chemical structure diagram of leucine|[[Λευκίνη]] thumb|150px|right|alt=A chemical structure diagram of isoleucine|[[Ισολευκίνη]] thumb|150px|right|alt=A chemical structure diagram of valine|[[Βαλίνη]]
Γεγονότα Ιανουαρίου 2021
1 Ιανουαρίου
Καταστροφές και δυστυχήματα
Αμινοξέα διακλαδισμένης αλύσου
Τα τρία πρωτεϊνογόνα BCAA συγκαταλέγονται στα εννέα βασικά αμινοξέα για τον άνθρωπο, αντιπροσωπεύοντας το 35% των απαραίτητων αμινοξέων στις μυϊκές πρωτεΐνες και το 40% των προσχηματισμένων αμινοξέων που απαιτούνται από τα θηλαστικά. Η σύνθεση για τα BCAA λαμβάνει χώρα σε όλα τα μέρη των φυτών, μέσα στα πλαστίδια του κυττάρου, όπως προσδιορίζεται από την παρουσία mRNA που κωδικοποιούν ένζυμα στη μεταβολική οδό.
Γεγονότα Ιανουαρίου 2021
1 Ιανουαρίου
Νόμος και έγκλημα
Αμινοξέα διακλαδισμένης αλύσου
Τα BCAA εκτελούν αρκετούς μεταβολικούς και φυσιολογικούς ρόλους. Μεταβολικώς, τα BCAA προάγουν την πρωτεϊνική σύνθεση και την ανάπλαση, τις διόδους σηματοδοσίας και τον μεταβολισμό της γλυκόζης. Η οξείδωση των BCAA μπορεί να αυξήσει την οξείδωση των λιπαρών οξέων και να παίξει ρόλο στην παχυσαρκία. Φυσιολογικώς, τα BCAA αναλαμβάνουν ρόλους στο ανοσοποιητικό σύστημα και στη λειτουργία του εγκεφάλου. Τα BCAA διασπώνται αποτελεσματικά από τα ένζυμα αφυδρογονάσης και αποκαρβοξυλάσης που εκφράζονται από τα κύτταρα του ανοσοποιητικού συστήματος και απαιτούνται για την ανάπτυξη και τον πολλαπλασιασμό των λεμφοκυττάρων και τη δραστηριότητα των κυτταροτοξικών Τ λεμφοκυττάρων. Τέλος, τα BCAA μοιράζονται την ίδια πρωτεΐνη μεταφοράς στον εγκέφαλο με τα αρωματικά αμινοξέα (Τρυπτοφάνη, τυροσίνη και φαινυλαλανίνη). Όταν εισέλθουν στον εγκέφαλο, τα BCAA μπορεί να διαδραματίσουν ρόλο στη σύνθεση πρωτεϊνών, στη σύνθεση νευροδιαβιβαστών και στην παραγωγή ενέργειας.
Παραπομπές
Κατηγορία:Αμινοξέα
Γεγονότα Ιανουαρίου 2021
1 Ιανουαρίου
Πολιτική και εκλογές
Διεθνείς σχέσεις
2 Ιανουαρίου
Πόλεμος και επιθέσεις
Νόμος και έγκλημα
Πολιτική και εκλογές
3 Ιανουαρίου
Πόλεμος και επιθέσεις
Υγεία και περιβάλλον
Καταστροφές και δυστυχήματα
Πολιτική και εκλογές
4 Ιανουαρίου
Υγεία και περιβάλλον
Νόμος και έγκλημα
5 Ιανουαρίου
Υγεία και περιβάλλον
Διεθνείς σχέσεις
Πολιτική και εκλογές
Αθλητισμός
6 Ιανουαρίου
Πόλεμος και επιθέσεις
Υγεία και περιβάλλον
Διεθνείς σχέσεις
Πολιτική και εκλογές
7 Ιανουαρίου
Οικονομία
Υγεία και περιβάλλον
Πολιτική και εκλογές
8 Ιανουαρίου
Υγεία και περιβάλλον
9 Ιανουαρίου
Τέχνες και πολιτισμός
Καταστροφές και δυστυχήματα
10 Ιανουαρίου
Καταστροφές και δυστυχήματα
Υγεία και περιβάλλον
Πολιτική και εκλογές
11 Ιανουαρίου
Διεθνείς σχέσεις
Νόμος και έγκλημα
12 Ιανουαρίου
Καταστροφές και δυστυχήματα
Αθλητισμός
13 Ιανουαρίου
Πόλεμος και επιθέσεις
Επιστήμη και τεχνολογία
Νόμος και έγκλημα
Πολιτική και εκλογές
14 Ιανουαρίου
Πόλεμος και επιθέσεις
Υγεία και περιβάλλον
Πολιτική και εκλογές
15 Ιανουαρίου
Καταστροφές και δυστυχήματα
Υγεία και περιβάλλον
Πολιτική και εκλογές
16 Ιανουαρίου
Καταστροφές και δυστυχήματα
Υγεία και περιβάλλον
Πολιτική και εκλογές
17 Ιανουαρίου
Πόλεμος και επιθέσεις
Υγεία και περιβάλλον
Νόμος και έγκλημα
18 Ιανουαρίου
Υγεία και περιβάλλον
Νόμος και έγκλημα
19 Ιανουαρίου
Πολιτισμός και κουλτούρα
Υγεία και περιβάλλον
Πολιτική και εκλογές
20 Ιανουαρίου
Τέχνες και πολιτισμός
Καταστροφές και δυστυχήματα
Υγεία και περιβάλλον
Πολιτική και εκλογές
21 Ιανουαρίου
Πόλεμος και επιθέσεις
Καταστροφές και δυστυχήματα
Πολιτική και εκλογές
22 Ιανουαρίου
Πόλεμος και επιθέσεις
Διεθνείς σχέσεις
Νόμος και έγκλημα
Πολιτική και εκλογές
23 Ιανουαρίου
Υγεία και περιβάλλον
Νόμος και έγκλημα
24 Ιανουαρίου
Καταστροφές και δυστυχήματα
Πολιτική και εκλογές
25 Ιανουαρίου
Καταστροφές και δυστυχήματα
Πολιτική και εκλογές
26 Ιανουαρίου
Υγεία και περιβάλλον 24ωρο. (detikHealth)
Πολιτική και εκλογές
27 Ιανουαρίου
Υγεία και περιβάλλον
Καταστροφές και δυστυχήματα
Πολιτική και εκλογές
28 Ιανουαρίου
Οικονομία
Πολιτική και εκλογές
29 Ιανουαρίου
Οικονομία
Καταστροφές και δυστυχήματα
Νόμος και έγκλημα
30 Ιανουαρίου
Υγεία και περιβάλλον
Νόμος και έγκλημα
31 Ιανουαρίου
Υγεία και περιβάλλον
Πολιτική και εκλογές
01
Γαλλικό Συνταγματικό Συμβούλιο
Το Συνταγματικό Συμβούλιο (Conseil Constitutionnel) είναι το γαλλικό συνταγματικό δικαστήριο. Δημιουργήθηκε για πρώτη φορά με το Σύνταγμα της 5ης Γαλλικής Δημοκρατίας της 4ης Οκτωβρίου 1958. Η σύνθεση και οι αρμοδιότητές του ρυθμίζονται στα άρθρα 56 επ. του γαλλικού Συντάγματος.
Σύνθεση
Το Συνταγματικό Συμβούλιο αποτελείται από εννέα μέλη, τα οποία διορίζονται για μη ανανεώσιμη θητεία εννέα ετών. Κάθε τρία χρόνια αποχωρούν τρία μέλη και διορίζονται τρία νέα (ανανεώνεται δηλαδή κάθε τρία χρόνια κατά το εν τρίτο του). Τα μέλη του διορίζονται κατά το 1/3 από τον Πρόεδρο της Δημοκρατίας, κατά το 1/3 από τον Πρόεδρο της Εθνοσυνέλευσης (Assemblée Nationale) και κατά το 1/3 από τον Πρόεδρο της Γερουσίας (Sénat). Τα διοριζόμενα μέλη δε χρειάζεται να πληρούν τυπικές προϋποθέσεις (να είναι νομικοί, δικαστές κλπ.). Στο Συνταγματικό Συμβούλιο συμμετέχουν ex officio και όλοι οι διτελέσαντες Πρόεδροι Δημοκρατίας (μετά την αφυπηρέτησή τους). Η ιδιότητα του μέλους στο Συνταγματικό Συμβούλιο είναι ασυμβίβαστη με την ιδιότητα του μέλους της Κυβέρνησης και με οποιοδήποτε αιρετό αξίωμα. Ο Πρόεδρος του Συμβουλίου επιλέγεται μεταξύ των μελών του από τον Πρόεδρο της Δημοκρατίας.
Αρμοδιότητες
Το Συνταγματικό Συμβούλιο έχει δύο βασικές αρμοδιότητες: τον έλεγχο της συνταγματικότητας των νόμων και τον έλεγχο των εθνικών εκλογών.
Ο έλεγχος της συνταγματικότητας των νόμων στη Γαλλία είναι προληπτικός και συγκεντρωτικός. Το Συνταγματικό Συμβούλιο έχει την αποκλειστική εξουσία να ελέγχει τη συμμόρφωση των νόμων με το Γαλλικό Σύνταγμα. Ο έλεγχος όμως αυτός μπορεί να λάβει χώρα μόνο μεταξύ της ψήφισης του νόμου από την Εθνοσυνέλευση και της έκδοσής του (υπογραφής του) από τον Πρόεδρο της Δημοκρατίας (προληπτικός έλεγχος). Μετά την έκδοση και δημοσίευσή του ο νόμος δεν μπορεί πλέον να ελεγχθεί ως προς τη συνταγματικότητά του. Αντίθετα με ό,τι ισχύει στην Ελλάδα, τα υπόλοιπα δικαστήρια στη Γαλλία δεν έχουν εξουσία να κρίνουν τη συνταγματικότητα των νόμων (συγκεντρωτικός έλεγχος). Εξαίρεση σε αυτόν τον κανόνα έχει εισαγάγει το Συνταγματικό Συμβούλιο για την περίπτωση που νέος νόμος τροποποεί παλαιότερο: σε αυτήν την περίπτωση μπορεί το Συμβούλιο να ελέγξει και τον τροποποιούμενο παλαιότερο νόμο.
Η δεύτερη ομάδα αρμοδιοτήτων του συνδέεται με τις εκλογές. Το Συνταγματικό Συμβούλιο εξετάζει προσφυγές κατά των αποτελεσμάτων και ανακοινώνει τα αποτελέσμτα των εκλογών του Προέδρου της Δημοκρατίας, των σωμάτων του Κοινοβουλίου (Εθνοσυνέλευσης και Γερουσίας) και των δημοψηφισμάτων.
Διαδικασία ελέγχου νόμων
Το Συνταγματικό Συμβούλιο ελέγχει υποχρεωτικά δύο ειδών νόμους: τους «οργανικούς νόμους» και τους Κανονισμούς της Εθνοσυνέλευσης και της Γερουσίας. Οι οργανικοί νόμοι αποτελούν ιδιαιτερότητα του γαλλικού νομικού συστήματος: είναι νόμοι που εκδίδονται κατ’ επιταγήν του Συντάγματος (εκτελεστικοί νόμοι) και ρυθμίζουν την οργάνωση του πολιτεύματος. Κατά το γαλλικό Σύνταγμα οι οργανικοί νόμοι υπερισχύουν των κοινών νόμων. Οι λοιποί νόμοι μπορούν να ελεγχθούν από το Συνταγματικό Συμβούλιο αν το ζητήσουν εναλλακτικά ο Πρόεδρος της Δημοκρατίας, ο Πρωθυπουργός, ο Πρόεδρος της Εθνοσυνέλευσης, ο Πρόεδρος της Γερουσίας, 60 μέλη της Εθνοσυνέλευσης ή 60 μέλη της Γερουσίας. Το Συνταγματικό συμβούλιο οφείλει να εκδώσει απόφαση εντός μηνός από την προσφυγή. Η Κυβέρνηση μπορεί να συντμήσει την προθεσμία αυτή σε περιπτώσεις κατεπείγοντος σε οκτώ ημέρες.
Εισηγητές ορίζονται τρία μέλη του, το καθένα από τα οποία πρέπει να έχει διορστεί στο Συμβούλιο από διαφορετική αρχή. Το Συμβούλιο αποφασίζει σε ολομέλεια. Σε περίπτωση ισοψηφίας η ψήφος του Προέδρου υπερισχύει. Σε περίπτωση που η απόφαση δεν είναι ομόφωνη, η γνώμη της μειοψηφίας δεν αναγράφεται στην απόφαση.
Κώστας Κοκκινάκης
Βιογραφικό
Ο Κώστας Κοκκινάκης έχει τελειώσει τη Γυμναστική Ακαδημία.
Ξεκίνησε την καριέρα του την δεκαετία του '90 και μέχρι το 2008 αγωνιζόταν στον Εθνικό, με τον οποίο κατέκτησε το Κύπελλο Ελλάδος το 2000 και το 2005 και το Πρωτάθλημα το 2006 ως αρχηγός. Το 2008 κατέκτησε την έβδομη θέση με την Εθνική Ελλάδας στους Ολυμπιακούς Αγώνες του Πεκίνου.
Την ίδια χρονιά μετακινήθηκε στον Πανιώνιο, όπου συνέβαλε αποφασιστικά στην καθιέρωσή του στη δυάδα του ελληνικού πόλο και στην πρόκρισή του στον τελικό του ΛΕΝ Τρόφι το 2009, αποκλείοντας προηγουμένως κορυφαίες ευρωπαϊκές ομάδες, όπως η Μπαρτσελόνα και η ιταλική Ποζίλιπο.
Το 2015 κατέκτησε το βραβείο του καλύτερου αμυντικού για το πρωτάθλημα της Α1 πόλο, ενώ συμμετείχε και στο πρώτο All Star Game που διοργανώθηκε από τον Σύνδεσμο Ελλήνων Αθλητών Υδατοσφαίρισης (ΣΕΑΥ).
Τηλεόραση
Στις 19 Φεβρουαρίου 2016 συμμετείχε μαζί με άλλους διάσημους πολίστες στην βραδινή εκπομπή Άκου τι είπαν, για φιλανθρωπικούς λόγους. Από τον Φεβρουάριο μέχρι τον Μάιο του 2017, συμμετείχε στο ριάλιτι επιβίωσης Survivor, μαζί με άλλα δέκα διάσημα πρόσωπα, το οποίο προβλήθηκε στον τηλεοπτικό σταθμό ΣΚΑΪ. Ο Κοκκινάκης βρέθηκε στην δεκάδα των τελευταίων παικτών του παιχνιδιού συνολικά, ενώ ήταν στην τελευταία πεντάδα των διάσημων. Αποχώρησε στο 68ο επεισόδιο, με ποσοστό νικών 41.5%.
Ελληνικές βουλευτικές εκλογές Μαΐου 1915
Οι εκλογές της Δευτέρας 31 Μαΐου 1915 πραγματοποιήθηκαν από την (διορισμένη από τον Βασιλιά Κωνσταντίνο) κυβέρνηση του Δημητρίου Γούναρη.
Σε αυτές τις εκλογές ψήφισαν πρώτη φορά οι περιοχές της Ελλάδας που είχαν προσαρτηθεί μετά τις νίκες στους Βαλκανικούς Πολέμους — οι επονομαζόμενες «Νέες Χώρες» — δηλαδή η Μακεδονία, η Ήπειρος, η Κρήτη και τα νησιά του Αιγαίου.
Το Κόμμα των Φιλελευθέρων απέσπασε την πλειοψηφία των εδρών στο Κοινοβούλιο, κερδίζοντας όλες τις έδρες της Κρήτης, της Ηπείρου και του ανατολικού Αιγαίου, ενώ διατήρησε την δύναμή του στην λεγόμενη «Παλαιά Ελλάδα». Αντίθετα, ηττήθηκε κατά κράτος στην Μακεδονία, όπου οι εθνικοθρησκευτικές μειονότητες της περιοχής ψήφισαν μαζικά τους υποψήφιους του κόμματος των Εθνικοφρόνων.
Παρά την ξεκάθαρη νίκη του Ελευθερίου Βενιζέλου, ο σχηματισμός της κυβέρνησής του, θα πραγματοποιηθεί τελικά, στις 10 Αυγούστου του 1915, αφού (σύμφωνα με την επίσημη αφήγηση) η ασθένεια του Βασιλιά, δεν του επέτρεπε να υπογράψει νωρίτερα το διάταγμα διορισμού της κυβέρνησης.
Ωστόσο η νέα κυβέρνηση Βενιζέλου δεν θα μακροημερεύσει. Η απόφαση του Πρωθυπουργού να επιτρέψει την απόβαση αγγλο-γαλλικών στρατευμάτων στη Θεσσαλονίκη (παρότι η χώρα επίσημα ήταν ακόμα ουδέτερη), οδήγησε τον Βασιλιά (παρότι η κυβέρνηση είχε μόλις λάβει ψήφο εμπιστοσύνης από την Βουλή) να τον αποπέμψει. Τελικά, αφού ο Βασιλιάς δεν μπόρεσε να πείσει την Βουλή να δεχτεί τη «λύση Ζαΐμη», διόρισε Πρωθυπουργό τον Στέφανο Σκουλούδη και προκήρυξε νέες εκλογές για τις 6 Δεκεμβρίου 1915.
Παναγία Παρθενίου Εύβοιας
Η Παναγία ή Παναγιά Παρθενίου ή Κύμης είναι ημιoρεινό χωριό στην κεντρική Εύβοια και την Περιφερειακή Ενότητα Ευβοίας. Βρίσκεται σε απόσταση περίπου 13 χλμ. Β.-ΒΑ. από το Αλιβέρι (έδρα του δήμου) και 51 χλμ. Α. από τη Χαλκίδα σε υψόμετρο 460 μέτρα. Μετά την Επανάσταση του 1821 και την ενσωμάτωση της Εύβοιας, αναφέρεται το 1835 επίσημα ως ξεχωριστός οικισμός προσαρτάται στον τότε δήμο Ταμυνέων. Σύμφωνα με το πρόγραμμα Καλλικράτης μαζί με το Παρθένι αποτελούν την τοπική κοινότητα Παρθενίου που υπάγεται στη δημοτική ενότητα Ταμυνέων του δήμου Κύμης - Αλιβερίου και σύμφωνα με την απογραφή του 2011 έχει πληθυσμό 65 κατοίκους.
Σημείωση
Στην Εύβοια και τον δήμο Καρύστου υπάρχουν οι συνώνυμοι οικισμοί: Παναγία Στύρων και Παναγία Μαρμαρίου.
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Γουλιέλμος Σαμπλίτης
Ο Γουλιέλμος Σαμπλίτης (γαλλικά: Guillaume Ier de Champlitte, 1160 - 1209) από τον Οίκο του Μπλουά, όπως είναι γνωστότερος στα ελληνικά, ο "Καμπανέζης" (της Καμπανίας), ή σύμφωνα με τον πλήρη τίτλο του Γουλιέλμος Α΄ της Αχαΐας, ήταν ένας από τους ηγέτες στην Δ΄ Σταυροφορία και ο πρώτος Πρίγκιπας της Αχαΐας (1205 - 1209). Ο Γουλιέλμος Α΄ ήταν δεύτερος γιος του Όντο/Εύδη Α΄ κυρίου του Σαμπλίτ και της Σίβυλλας του Λα Φερτέ-συρ-Λ'Ωμπ. Ο πατέρας του ήταν γιος του Ούγου Α΄ κόμη της Καμπανίας. Η οικογένειά του ήταν μέλη του Οίκου του Μπλουά: ο Όντο Α΄ του Σαμπλίτ ήταν εξάδελφος του Στέφανου βασιλιά της Αγγλίας και του Θεοβάλδου Β΄ κόμη της Καμπανίας. Ο Γουλιέλμος Α΄ ήταν υποκόμης του Ντιζόν από την κώμη Σαμπλίτ της κομητείας της Βουργουνδίας, εγγονός του κόμη της Καμπανίας.
Πρίγκιπας της Αχαΐας
Ο Γουλιέλμος και ο αδελφός του Όντο Β΄ κύριος του Σαμπλίτ, που απεβίωσε στην Κωνσταντινούπολη, ενώθηκαν με την Δ΄ Σταυροφορία τον Σεπτέμβριο του 1200 στο Σιτώ. Ο Γουλιέλμος υπέγραψε στην επιστολή, που έστειλαν ο Βαλδουίνος της Φλάνδρας, ο Λουδοβίκος του Μπλουά και ο Ούγος Δ΄ του Σαιν Πωλ στον πάπα Ιννοκέντιο Γ΄, που τους είχε αφορίσει για την κατάληψη της Ζάρας. Οι αρχηγοί ζήτησαν από τον πάπα να μην αφορίσει τον ηγέτη τους Βονιφάτιο τον Μομφερρατικό, για να μπορέσουν να ολοκληρώσουν την αποστολή τους. Οι Σταυροφόροι άλωσαν την Κωνσταντινούπολη (13 Απριλίου 1204), εξέλεξαν Λατίνο αυτοκράτορα τον Βαλδουίνο της Φλάνδρας, και ακολούθησε η στέψη του (16 Μαΐου 1204). Ο Γουλιέλμος Σαμπλίτης ζήτησε από τον Βονιφάτιο τον Μομφερρατικό να λύσει τις διαφορές του με τον Βαλδουίνο, και τον ακολούθησε στην Θεσσαλονίκη που εξελέγη βασιλιάς ως υποτελής του Λατίνου αυτοκράτορα. Σύμφωνα με τη Διανομή των Εδαφών της Αυτοκρατορίας της Ρωμανίας (Partitio Terrarum Imperii Romaniae) σε συνθήκη που υπέγραψαν οι αρχηγοί της Δ΄ Σταυροφορίας, παραχώρησαν στη Βενετική Δημοκρατία εδάφη και τίτλους στην Πελοπόννησο.
Στις αρχές του 1205 ένας παλαιός του φίλος, ο Γοδεφρείδος Α΄ Βιλλεαρδουίνος, έφτασε στο στρατόπεδο του Βονιφάτιου στο Ναύπλιο. Είχε καταλάβει μερικές περιοχές της Μεσσηνίας και πίεσε τον βασιλιά να καταλάβει την βορειοανατολική Πελοπόννησο, που ήταν η δυσκολότερη περιοχή. Ο Γοδεφρείδος δήλωσε πρόθυμος να μοιράσει την Πελοπόννησο με τον Γουλιέλμο. Ο Βονιφάτιος του Μομφερράτου διόρισε τον Γουλιέλμο Σαμπλίτη κύριο της Πελοποννήσου. Ο Γοδεφρείδος Βιλλεαρδουίνος έδωσε όρκο υποτέλειας στον Βονιφάτιο και τον Γουλιέλμο, μαζί με 100 ιππότες που άφησε ο βασιλιάς από την συνοδεία του, με εντολή να κατακτήσουν την υπόλοιπη Πελοπόννησο. Όταν ο Γουλιέλμος σταθεροποίησε την ισχύ του στο Μορέα, ο πάπας Ιννοκέντιος Γ΄ τον ονόμασε ηγεμόνα όλης της Αχαΐας. Λόγω τού ονόματος τού πατέρα του και τού τόπου καταγωγής του, ονομαζόταν από τους Έλληνες και «Καμπανέζης», όπως φαίνεται στο Χρονικόν του Μορέως.
Επικράτηση στην νότια Πελοπόννησο
thumb|right|250px|Η Πελοπόννησος τον Μεσαίωνα.
Στην Κυπαρισσία συνάντησαν την πρώτη σοβαρή αντίσταση από γαιοκτήμονες της Αρκαδίας και της Λακωνίας, υπό την διοίκηση της οικογένειας Χαμάρετου, που τα μέλη της ήταν γαιοκτήμονες που είχαν συμμαχήσει με τους Μηλιγγούς από τον Ταΰγετο και την Μάνη. Ένας Βυζαντινός ευγενής με το όνομα Μιχαήλ, που είχε συμμαχήσει με τον Μιχαήλ Καντακουζηνό, ήρθε να βοηθήσει τους γαιοκτήμονες: ο ευγενής ήταν ο Μιχαήλ Α΄ Κομνηνός Δούκας, που ίδρυσε την ίδια εποχή το Δεσποτάτο της Ηπείρου. Ο Γουλιέλμος εξόπλισε την Μεθώνη Μεσσηνίας και ετοιμάστηκε να επιτεθεί στους Έλληνες. Η Μάχη του ελαιώνα του Κούντουρα που έγινε το καλοκαίρι του 1205, ήταν καθοριστικής σημασίας για το μέλλον τού Λατινικού πριγκιπάτου της Αχαΐας. Οι καλά εξοπλισμένοι και οργανωμένοι Φράγκοι συνέτριψαν τους περισσότερους σε αριθμό Έλληνες. Ο Μιχαήλ δραπέτευσε από το πεδίο της μάχης και στη συνέχεια υποχώρησε στην Ήπειρο, ιδρύοντας εκεί το δεσποτάτο της Ηπείρου. Ο Γουλιέλμος κατέλαβε την Κορώνη, την Καλαμάτα και την Κυπαρισσία.
Η Πελοπόννησος δεν είχε κατακτηθεί ωστόσο εξ'ολοκλήρου, επειδή ο Έλληνας άρχοντας Λέων Σγουρός εξακολουθούσε να κατέχει την Ακροκόρινθο, το Άργος και το Ναύπλιο, αλλά ο Γουλιέλμος Σαμπλίτης ορκίστηκε ο πρώτος πρίγκιπας της Αχαΐας. Το όνομα του πριγκιπάτου προσδιόριζε μονάχα την Αχαία (τη βορειοδυτική Πελοπόννησο), αλλά οι Φράγκοι την έκαναν πρωτεύουσα ολόκληρης της Πελοποννήσου. Ο πάπας Ιννοκέντιος Γ΄, σε ένα γράμμα του στον Λατίνο πατριάρχη της Κωνσταντινούπολης Θωμά Μοροζίνι, καταγράφει τον Γουλιέλμο σαν "Πρίγκιπα όλης της επαρχίας της Αχαΐας". Οι Βενετοί ωστόσο διεκδίκησαν τα δικαιώματά τους στην Πελοπόννησο, από την συμφωνία που είχαν κάνει με τους Σταυροφόρους (1204) να αποκτήσουν τα σημαντικότερα λιμάνια, έτσι στις αρχές του 1206 κατέλαβαν την Μεθώνη και την Κορώνη και έδιωξαν τις φρουρές των Φράγκων.
Το τέλος του
thumb|right|250px|Το κάστρο της Μεθώνης.
Όταν έμαθε ότι απεβίωσε ο μεγαλύτερος αδελφός του Γουλιέλμος, αποφάσισε να φύγει για τη Βουργουνδία, για να αναλάβει την κυριότητα του Σαμπλίτ. Διόρισε τον Γοδεφρείδο Βιλλεαρδουίνο ως βάιλο της Αχαΐας και κηδεμόνα του μικρού ανιψιού του Ούγου Σαμπλίτη, και έφυγε για τη Γαλλία, απεβίωσε όμως κατά την διάρκεια του ταξιδιού στην Απουλία. Ο ανιψιός του Ούγος απεβίωσε αμέσως μετά, και τον διαδέχθηκε στο πριγκιπάτο ο Γοδεφρείδος, ο οποίος πήρε τη θέση του Ούγου καθώς ήταν βάιλος, μέχρι να εμφανιστεί ο κληρονόμος του Γουλιέλμου, ο Ροβέρτος Σαμπλίτης. Με μηχανορραφία του Γοδεφρείδου, ο Ροβέρτος καθυστέρησε, και οι άλλοι ευγενείς αναγνώρισαν αυτόν για πρίγκιπα της Αχαΐας ως Γοδεφρείδο Α'.
Ιάκωβος Αρχατζικάκης
Ο Ιάκωβος Αρχατζικάκης (Ζίρος - Σμύρνη, 1922) ήταν Έλληνας κληρικός, θεολόγος και εθνομάρτυρας καταγόμενος από την Ζίρο Κρήτης.
Γεώργιος Καμπανέλλος
Ο Γεώργιος Καμπανέλλος ήταν αρχιτέκτονας, απόφοιτος του Ε.Μ.Π. (1921), ο οποίος από το 1930 εργάσθηκε ως ελεύθερος επαγγελματίας και εργολάβος δημοσίων έργων με έδρα τη Θεσσαλονίκη. Διατηρούσε επίσης τεχνικό γραφείο και εκτέλεσε αρκετά έργα στη Φλώρινα.